กูเฮง ยาวอหะซัน

กูเฮง ยาวอหะซัน (8 สิงหาคม พ.ศ. 2508 – ) เป็นเลขานุการรัฐมนตรีว่าการกระทรวงยุติธรรม (พ.ต.อ.ทวี สอดส่อง) อดีตสมาชิกสภาผู้แทนราษฎรจังหวัดนราธิวาส 3 สมัย

ประวัติ 
กูเฮง ยาวอหะซัน เกิดเมื่อวันที่ 8 สิงหาคม พ.ศ. 2508 ที่อำเภอแว้ง จังหวัดนราธิวาส เป็นบุตรของนายกูเซ็ง และนางแมเนาะ ยาวอหะซันและเป็นน้องชายของนายวัชระ ยาวอหะซัน สำเร็จการศึกษาระดับปริญญาตรี ศิลปศาสตรบัณฑิต สาขารัฐศาสตร์ จากมหาวิทยาลัยรามคำแหง เขาสมรสกับรัตติกร ยาวอหะซัน และมีบุตร–ธิดา 2 คน

งานการเมือง 
กูเฮง เข้าสู่วงการการเมืองด้วยการเป็นสมาชิกสภาจังหวัด ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ใน พ.ศ. 2548 สังกัดพรรคชาติไทย และได้รับเลือกเรื่อยมาจนถึง พ.ศ. 2550 รวม 2 สมัย

พ.ศ. 2551 เขาถูกตัดสิทธิ์ทางการเมือง เป็นระยะเวลา 5 ปี เนื่องจากเป็นกรรมการบริหารพรรคชาติไทย

ในปี พ.ศ. 2556 กูเฮงได้สมัครเข้าร่วมงานกับพรรคชาติไทยพัฒนา

ใน พ.ศ. 2561 กูเฮงรวมถึงบิดาคือนายกูเซ็งพร้อมกับทีมงานได้ย้ายมาร่วมงานกับ พรรคภูมิใจไทย แต่ต่อมาเขาลงสมัครรับเลือกตั้งในพื้นที่จังหวัดนราธิวาสในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาชาติ และได้รับเลือกตั้ง เป็นสมัยที่ 3

สมาชิกสภาผู้แทนราษฎร 
กูเฮง ยาวอหะซัน ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดนราธิวาส สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดนราธิวาส สังกัดพรรคชาติไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนราธิวาส สังกัดพรรคประชาชาติ (พ.ศ. 2561)

เครื่องราชอิสริยาภรณ์

อ้างอิง 

บุคคลจากอำเภอแว้ง
ชาวไทยเชื้อสายมลายู
มุสลิมชาวไทย
นักการเมืองไทย
สมาชิกสภาผู้แทนราษฎรจังหวัดนราธิวาส
พรรคประชาธิปัตย์
พรรคชาติไทย
พรรคชาติไทยพัฒนา
พรรคภูมิใจไทย
พรรคประชาชาติ (พ.ศ. 2561)
บุคคลจากคณะรัฐศาสตร์ มหาวิทยาลัยรามคำแหง
ผู้ได้รับเครื่องราชอิสริยาภรณ์ ป.ช.
ผู้ได้รับเครื่องราชอิสริยาภรณ์ ป.ม.